ACT CONSTITUTIV

AL SOCIETATII COMERCIALE “IT PARC MANAGEMENT” S.A.

Incheiat intre :

1. Universitatea "Politehnica" din Timisoara - denumita in continuare UPT – cu sediul in Timisoara, Piata Victoriei, nr. 2 ;

2. Universitatea de Vest din Timisoara - denumita in continuare UVT - cu sediul in Timisoara, B-dul V. Parvan nr. 4 - 6; 

3. Institutul e-Austria Timisoara, cu sediul in Timisoara, B-dul Corneliu Coposu nr.4 - 6, 

4. Consiliul Judetean Timis, cu sediul in Timisoara, B-dul Revolutiei 1989 nr. 17 si 

5. Consiliul Local Timisoara, cu sediul in Timisoara, B-dul C.D.Loga nr.1. 

care, in mod liber si de comun acord, se asociaza in vederea infiintarii unei societati comerciale in Romania, in urmatoarele conditii:

CAPITOLUL I

Forma juridica, denumirea, sediul si durata societatii

Art. 1 Forma juridica a societatii este societate comerciala pe actiuni infiintata in baza prevederilor             Legii 31/1990 republicata, precum si a celorlalte acte normative in vigoare.

Art.2 Denumirea societatii este “IT PARC MANAGEMENT” S.A.
Art. 3 In prezentul act constitutiv,  toate referirile la societatea comerciala  “IT PARC MANAGEMENT” S.A. se vor face sub numele de “SOCIETATEA”.

In toate actele, anunturile si publicatiile privind activitatea sa,  SOCIETATEA va fi cunoscuta prin acest nume, forma juridica, sediul, numarul de inmatriculare in Registrul Comertului, codul unic de inregistrare si capitalul social.

Art. 4 Sediul SOCIETATII este in Timisoara, B-dul Republicii nr. 9, jud. Timis unde se vor desfasura activitatile cuprinse in obiectul de activitate. 

Prin vointa actionarilor, sediul SOCIETATII poate fi schimbat in orice loc din Romania, cu respectarea formalitatilor prevazute de lege. 

Art. 5 SOCIETATEA este persoana juridica romana si isi desfasoara activitatea potrivit legislatiei romane si prezentului act constitutiv. 

Art. 6 Durata de functionare a SOCIETATII este nelimitata, incepand cu data inmatricularii in Registrul Comertului.

CAPITOLUL II

Obiectul de activitate

Art. 7 SOCIETATEA are ca activitate exclusiva administrarea parcului stiintific si tehnologic “Parcul de tehnologia informatiei Timisoara”, referit in continuare IT Parc Timisoara, conform prevederilor Legii 50/2003 pentru aprobarea O.G. nr. 14/2002 privind constituirea si functionarea parcurilor stiintifice si tehnologice.

Se declară ca activitate principală : COD CAEN 7414 Activităţi de consultanţă pentru afaceri şi management.

Art.8 Societatea isi desfasoara activitatea in baza unui contract de mandat incheiat cu asocierea in participatiune “Parcul de tehnologia informatiei Timisoara” si in conformitate cu prezentul act constitutiv.

Art.9 Obligatiile societatii in calitate de administrator al “Parcului de Tehnologia Informatiei Timisoara” sunt cele prevazute in art.18 al Contractului de asociere in participatiune pentru crearea   “Parcului de Tehnologia Informatiei Timisoara”.

CAPITOLUL III

Capitalul social

Art. 10 Capitalul social al SOCIETATII  este de 25.000.000 lei (douazecisicinci milioane lei), compus din aport in numerar in valoare de 25.000.000 lei divizat in 250 de actiuni nominative in valoare de 100.000 (unasutamii) lei fiecare, subscris si varsat in intregime de actionari la data constituirii societatii.


Art. 11 Actionarii fondatori au convenit sa subscrie si sa detina capitalul social dupa cum urmeaza:

· Universitatea "Politehnica" din Timisoara detine 50 actiuni nominative, numerotate de la 1 la 50 inclusiv, fiecare cu o valoare nominala de 100.000 lei, in valoare totala de 5.000.000 lei, reprezentand 20 % din valoarea capitalului social;

· Universitatea de Vest din Timisoara detine 50 actiuni nominative, numerotate de la 51 la 100 inclusiv, fiecare cu o valoare nominala de 100.000 lei, in valoare totala de 5.000.000 lei, respectiv 20 % din capitalul social;

· Institutul e-Austria Timisoara detine 50 actiuni nominative, numerotate de la 101 la 150 inclusiv, fiecare cu o valoare nominala de 100.000 lei, in valoare totala de 5.000.000 lei, respectiv 20 % din capitalul social;

· Consiliul Judetean Timis detine 50 actiuni nominative, numerotate de la 151 la 200 inclusiv, fiecare cu o valoare nominala de 100.000 lei, in valoare totala de 5.000.000 lei, respectiv 20 % din capitalul social;

· Consiliul Local detine 50 actiuni nominative, numerotate de la 201 la 250 inclusiv, fiecare cu o valoare nominala de 100.000 lei, in valoare totala de 5.000.000 lei, respectiv 20 % din capitalul social;

CAPITOLUL IV

Actiunile

Art. 10  SOCIETATEA poate emite actiuni cu respectarea cerintelor legii.

Art. 11 Actiunile societatii vor purta stampila societatii si semnatura presedintelui Consiliului de Administratie. Societatea va tine evidenta actiunilor intr-un registru numerotat, sigilat si parafat de Presedintele consiliului de administratie, care se pastreaza la sediul societatii. 

Art. 12 Cesiunea actiunilor intre actionari sau catre terti se face cu respectarea prevederilor legale si a clauzelor prezentului act constitutiv.

Art. 13 Dreptul de proprietate asupra actiunilor nominative se transmite printr-o declaratie facuta in registrul actionarilor, semnata de cedent si de cesionar sau de mandatarii lor, insotita de mentiunea pe titlu.

Art. 14 Clauza de preemtiune. In cazul in care unul dintre actionari doreste instrainarea actiunilor pe care le detine din capitalul social al SOCIETATII, acesta este obligat sa ofere mai intai spre vanzare aceste actiuni catre ceilalti actionari, printr-o instiintare adusa la cunostinta acestora in mod direct, prin scrisoare recomandata sau prin publicare intr-un ziar.
In termen de 21 zile, de la data instiintarii, actionarii interesati in achizitionarea actiunilor vor proceda la perfectarea actelor translative de proprietate. In cazul in care actionarii nu se inteleg cu privire la pretul de vanzare al actiunilor, acesta va fi recomandat de catre un expert extern.

Daca dupa expirarea acestui termen nici unul dintre actionari nu isi manifesta intentia de cumparare a actiunilor la pretul solicitat de vinzator, sau raman o parte din actiuni nevandute, actionarii le pot oferi spre vanzare catre terti, in conformitate cu prevederile legale in materie. In aceasta situatie, este necesar avizul favorabil al Consiliului de Administratie al SOCIETATII cu privire la efectuarea transferului, care se va pronunta in conditiile prevazute de art.6 din prezentul act constitutiv.

Art. 15 Drepturi si obligatii decurgand din actiuni. Fiecare actiune platita confera actionarilor dreptul la un vot in Adunarea Generala a Actionarilor, dreptul de a alege si de a fi ales in organele de conducere, dreptul de a participa la distribuirea beneficiilor, conform prevederilor actului constitutiv si dispozitiilor legale.

Drepturile si obligatiile legate de actiuni urmeaza actiunile in cazul trecerii lor in proprietatea altor persoane.

Obligatiile societatii sunt garantate cu capitalul social al acesteia, actionarii raspund material in limita valorii actiunilor pe care le detin.

Patrimoniul societatii nu poate fi grevat de datorii sau alte obligatii personale ale actionarilor. Un creditor al unui actionar poate formula pretentii asupra partii din beneficiul societatii ce i se va repartiza de catre adunarea generala a actionarilor sau a acestei parti cuvenita acestuia la lichidarea societatii, efectuata in conditiile prezentului act constitutiv.

CAPITOLUL V

Adunarea Generala a Actionarilor

Art. 16 Adunarea Generala a Actionarilor este organul de conducere al societatii care decide asupra activitatii acesteia si asigura politica economica si comerciala.

Adunarea Generala este formata din cate un reprezentant desemnat de fiecare actionar in parte. Fiecare actionar este reprezentat in Adunarea Generala prin reprezentantul sau legal sau alta persoana desemnata in scris de catre institutia respectiva. 

Adunarile Generale a Actionarilor sunt ordinare sau extraordinare si se tin la sediul societatii.

Adunarea Generala aproba incheierea, in numele societatii, a actelor juridice a caror valoare depaseste jumatate din valoarea contabila a activelor societatii la data incheierii actului juridic.

Art. 17 Adunarea Generala Ordinara a Actionarilor are urmatoarele atributii principale:

(a) sa discute, sa aprobe sau sa modifice bilantul contabil, dupa ascultarea raportului membrilor Consiliului de Administratie si a cenzorilor si sa stabileasca dividendele, potrivit contractului de mandatat incheiat cu asocierea in participatiune;

(b) sa aleaga membrii Consiliului de Administratie (inclusiv presedintele Consiliului de administratie) si cenzorii;

(c) sa propuna remuneratia cuvenita pentru exercitiul in curs membrilor Consiliului de Administratie si cenzorilor;

(d) sa se pronunte asupra gestiunii membrilor Consiliului de Administratie;

(e) sa stabileasca bugetul de venituri si cheltuieli si, dupa caz, programul de activitate pe exercitiul financiar urmator;

(f) orice alte probleme implicate de politica economica si comerciala a SOCIETATII incluse pe ordinea de zi.

Adunarea Generala Ordinara a Actionarilor se intruneste cel putin o data pe an, in termen de cel mult 3 luni de la incheierea exercitiului financiar. Pentru constituirea cvorumului Adunarii Generale a Actionarilor este necesara prezenta actionarilor care sa reprezinte cel putin 1/2 din capitalul social. Hotararile se iau prin votul unui numar de actionari care detin majoritatea simpla din capitalul social total al societatii. 
Art. 18 Adunarea Generala Extraordinara a Actionarilor se intruneste ori de cate ori este necesar a se lua hotarari pentru:

a) dizolvarea societatii;

b) conversia unei categorii de obligatiuni in alta categorie sau in actiuni;

c) emisiunea de obligatiuni;

d) orice alta modificare a actului constitutiv sau oricare alta hotarare pentru care este ceruta aprobarea adunarii generale extraordinare.

Adunarea Generala Extraordinara a Actionarilor deleaga Consiliului de Administratie al SOCIETATII exercitiul urmatoarelor atributii legale, conform art.114 din Legea nr.31/1990 republicata:

(a) mutarea sediului societatii;

(b) majorarea capitalului social;

(c) reducerea capitalului social sau reintregirea lui prin emisiune de noi actiuni;

(d) conversia actiunilor dintr-o categorie in alta.

Pentru validitatea deliberarilor Adunarii Generale Extraordinare a Actionarilor sunt necesare: prezenta actionarilor reprezentand ¾ din capitalul social, iar hotararile sa fie luate cu votul unui numar de actionari care sa reprezinte cel putin jumatate din capitalul social;

Art. 19 Adunarea generala a actionarilor este prezidata de presedintele Consiliului de Administratie, desemnat prin rotatie, pe o perioada de un an.

Adunarea generala alege un secretar, membru al Consiliului de Administratie, care va intocmi procesul verbal al sedintei.

Procesul verbal se va scrie intr-un registru sigilat si parafat. Procesul verbal va fi semnat de membrii Consiliului de Administratie prezenti si de secretar si va fi trecut in registrul adunarilor generale.

Art. 20 Actionarii isi exercita dreptul lor de vot proportional cu numarul actiunilor pe care le poseda (o actiune = un vot).

Actionarii voteaza, de regula prin vot deschis. La propunerea persoanei care prezideaza sau a unui grup de actionari prezenti sau reprezentati ce detin cel putin 1/4 din capitalul social, se va putea decide ca votul sa fie secret.

Votul secret este obligatoriu pentru alegerea membrilor Consiliului de Administratie si a cenzorilor, pentru revocarea lor si pentru luarea hotararilor referitoare la raspunderile administratorilor.

Actionarul care intr-o anumita operatiune are, un interes contrar aceluia al societatii, va trebui sa se abtina de la deliberarile privind acea operatiune.

CAPITOLUL VI

Administrarea societatii

Art. 21 Societatea este administrata de catre un Consiliu de Administratie compus din 5 membrii, cate unul din partea fiecarui actionar, numiti de Adunarea Generala a Actionarilor.

Membrii Consiliului de Administratie pot fi actionari sau persoane straine de societate, cetateni romani sau straini in orice proportie.

Numirea administratorilor se face dintre persoanele desemnate de actionari.   

Primul Consiliu de Administratie al SOCIETATII este format din: 

· ______________, 

· ______________, 

· ______________,

· ______________
· _______________
Art. 22 Componenta Consiliului de Administratie si desemnarea membrilor acestuia se stabilesc de catre Adunarea Generala a Actionarilor.

Pentru valabilitatea deciziilor Consiliului de Administratie este necesara prezenta a cel putin jumatate plus unu din numarul administratorilor.

Deciziile in Consiliul de Administratie se iau cu majoritatea absoluta a membrilor prezenti. 

Consiliul de Administratie se intruneste ori de cate ori este necesar (cel putin o data la trei luni) la sediul societatii.

Art. 24 Membrii Consiliului de Administratie depun, inainte de preluarea functiei, o garantie egala cu valoarea nominala a 10 actiuni.
Garantia ramane in casa societatii si se restituie dupa ce adunarea generala a societatii a aprobat bilantul contabil al ultimului exercitiu financiar in care administratorul a indeplinit aceasta functie si i s-a dat descarcare.

Membrii Consiliului de administratie depun semnaturile la Oficiul Registrului Comertului odata cu prezentarea certificatului eliberat de cenzori, din care rezulta depunerea garantiei.

Art. 25 Principalele atributii ale Consiliului de Administratie sunt:

1. numeste si revoca Directorul executiv al societatii in conditiile pe care le stabileste; stabileste periodic atributiile si competentele directorului specificand care sunt activitatile si contractele care pot fi realizate sau semnate numai cu aprobarea prealabila a Consilului de Administratie;

2. raspunde de indeplinirea contractului de mandat incheiat cu asocierea in participatiune;

3. stabileste strategia de dezvoltare a societatii, pe baza unei propuneri din partea Directorului executiv;

4. propune organigrama societatii, numarul de posturi si regulamentul propriu de functionare; 

5. supune anual Adunarii Generale a Actionarilor in termen de cel mult 90 de zile de la incheierea exercitiului economico-financiar, raportul cu privire la activitatea societatii, bilantul contabil si  contul de profit si cheltuieli al societatii pe anul in curs;

6. aproba regimul de amortizare a mijloacelor fixe si scoaterea din functiune a acestora;

7. vizeaza si propune spre aprobare Adunarii Generale Ordinare a Actionarilor bugetul de venituri si cheltuieli pe anul viitor;

8. raspunde in fata Adunarii Generale a Actionarilor de executarea bugetului de venituri si cheltuieli aprobat la inceputul exercitiului financiar;

9. prezinta cenzorilor cu cel putin 15 zile inainte de ziua stabilita pentru sedinta Adunarii Generale a Actionarilor bilantul exercitiului precedent cu contul de profit si pierderi, insotit de raportul sau si de documentele justificative;

10. descarca de gestiune managementul executiv;
11. orice alte probleme date de lege in competenta sa.

Art. 27 Membrii Consiliului de Administratie vor putea sa incheie, in numele societatii,  acte juridice a caror valoare nu depaseste jumatate din valoarea contabila a activelor societatii, la data incheierii actului juridic.

CAPITOLUL VII

Conducerea executiva a SOCIETATII

Art. 28 Executarea operatiunilor societatii poate fi incredintata unui Director executiv.

Art. 29 SOCIETATEA este reprezentata in relatiile cu tertii de catre Directorul executiv. Angajarea juridica a societatii se realizeaza de catre Directorul executiv sau de catre presedintele Consiliului de Administratie, in limitele de competenta stabilite de catre Adunarea Generala.

Art. 30 Directorul executiv duce la indeplinire, in limitele prevazute de lege, hotararile Consiliului de Administratie si ale Adunarii Generale;

Art. 31 Directorul executiv organizeaza activitatile curente ale societatii si conducerea operativa a personalului;

Art. 32 La intrunirile Consiliului de Administratie, Directorul executiv va prezenta rapoarte scrise despre operatiunile pe care le-a executat.

CAPITOLUL VIII

Comisia de cenzori

Art. 33 Controlul asupra actelor si operatiunilor administratorilor se exercita de catre Comisia de Cenzori, formata din 3 membri (cel putin unul va fi contabil autorizat in conditiile legii sau expert contabil). Cenzorii se aleg de catre Adunarea Generala a Actionarilor. 

Cenzorii pot fi actionari, cu exceptia cenzorilor contabili, iar majoritatea lor sa fie cetateni romani.

Art. 34 Prima Comisie de Cenzori se numeste pe o perioada de maximum 3 ani, cu posibilitate de realegere, si este formata din:

· _____________

· _____________

· _____________

Art. 35 Cenzorii supleanti ai SOCIETATII sunt urmatorii:

· _________

· _________

· ________

Cenzorii trebuie sa indeplineasca conditiile legale pentru a desfasura aceasta activitate.

Art. 36 Comisia de Cenzori are urmatoarele atributii principale:

a) sa supravegheze gestiunea societatii;

b) sa verifice daca bilantul contabil si contul de profit si pierderi sunt legal intocmite;

c) sa controleze daca registrele sunt regulat tinute;

d) sa verifice daca evaluarea patrimoniului s-a efectuat conform regulilor stabilite pentru intocmirea bilantului contabil;

e) sa faca lunar inspectii casei;

f) sa convoace Adunarea Generala a Actionarilor (ordinara sau extraordinara), daca nu a fost convocata de administratori;

g) sa ia parte la Adunarile Generale ale Actionarilor (ordinare sau extraordinare);

h) sa vegheze ca dispozitiile legii si ale actului constitutiv sa fie respectate de catre administratori si lichidatori;

i) sa aduca la cunostinta administratorilor si a actionarilor neregularitatile in administratie si incalcarile dispozitiilor legale si a prevederilor actelor constitutive ale SOCIETATII;

j) orice alte atributii conferite de lege sau stabilite de Adunarea Generala a Actionarilor.

Art. 37 Comisia de Cenzori se intruneste la sediul societatii si ia decizii in unanimitate. Daca nu se realizeaza unanimitatea, fiecare cenzor intocmeste un raport separat pe care il prezinta Adunarii Generale a Actionarilor spre aprobare.

Art. 38 Cenzorii iau parte la adunarile administratorilor ori de cate ori sunt convocati, fara drept de vot.

Art. 39 Cenzorii pot solicita in fiecare luna de la administratori o situatie despre mersul operatiunilor.

Art. 40 Cenzorii sunt remunerati cu o indemnizatie fixa determinata de Adunarea Generala.

Art. 41 Intinderea si efectele raspunderii cenzorilor sunt determinate de regulile mandatului. Ei isi exercita personal mandatul si sunt obligati ca in termen de o luna de la numirea lor sa depuna o garantie egala cu a treia parte a garantiei ceruta pentru administratori.

CAPITOLUL 9

Activitatea SOCIETATII

Art. 42 Exercitiul economico - financiar incepe la 1 ianuarie si se termina la 31 decembrie a fiecarui an. Primul exercitiu va incepe la data constituirii SOCIETATII.

Art. 43 Angajarea personalului SOCIETATII se face in functie de necesitatile impuse de volumul de munca, pe baza de contract individual de munca sau in orice forma permisa de lege.

Angajarea personalului de conducere executiva se realizeaza de catre Consiliul de Administratie al SOCIETATII. Restul personalului este angajat de catre conducerea executiva cu aprobarea presedintelui Consiliului de Administratie. 

Nivelul salariilor personalului se stabileste si se modifica de catre Consiliul de Administratie cu respectarea dispozitiilor legale. 

Art. 44 SOCIETATEA va intocmi anual bilantul si contul de profit si pierderi, va tine in lei evidenta activitatii economico-financiare.

Art. 45 Beneficiul SOCIETATII se stabileste prin bilantul aprobat de Adunarea Generala a Actionarilor.

Din beneficiile SOCIETATII se va prelua in fiecare an cel putin 5 % pentru formarea fondului de rezerva, pana ce acesta va atinge minimum a cincea parte din capitalul social.

Plata efectiva a dividendelor se face dupa aprobarea bilantului de catre Adunarea Generala a Actionarilor, in termenul stabilit de catre aceasta.

CAPITOLUL X

Dizolvarea SOCIETATII

Art. 46 Dizolvarea are loc prin efectul legii si in conditiile determinate de lege.

Art. 47 SOCIETATEA fiind dizolvata, administratorii trebuie sa inceapa procedura de lichidare.

Din momentul dizolvarii, administratorii nu mai pot intreprinde noi operatii, in caz contrar fiind personal raspunzatori pentru operatiile intreprinse.

Interdictia prevazuta la alin. 2 se aplica din ziua in care dizolvarea a fost hotarata.

CAPITOLUL XI

Lichidarea SOCIETATII

Art. 48 Dizolvarea SOCIETATII are ca efect deschiderea procedurii lichidarii.

Lichidarea societatii si repartitia patrimoniului se fac in conditiile si cu respectarea procedurii prevazuta de lege.

CAPITOLUL XII

Litigii

Art. 49 Litigiile SOCIETATII cu persoane fizice sau juridice sunt de competenta instantelor judecatoresti. Litigiile nascute din raporturile contractuale pot fi solutionate si prin arbitraj. 

Litigiile personalului angajat de SOCIETATE se rezolva potrivit legislatiei muncii in vigoare in Romania.

CAPITOLUL XIII

Dispozitii finale

Art. 50 Prezentul act constitutiv intra in vigoare de la data semnarii lui de catre actionari.

Art. 51 Prevederile actului constitutiv se completeaza cu dispozitiile legale referitoare la societatile comerciale.

ACTIONARI:

